
ROIMH-RADH. 


"  A  LANACHD  a'  chrÌLlhe  h^bhraidh  am  beul." — 'S  ann  mar 
so  a  thachair  do  iighdair  an  dàin  a  leanas : — cha  b'  urrainn 
dha  cumail  air  fein,  's  o  nach  b'  urrainn,  lcige  briichd  a  mach 
do  'n  bhròn  's  do  'n  mhulad  a  lìon  a  chridhe.  Thug  e  oidh- 
irp,  's  bu  dàna  dha,  air  taireachadh  cràidhteach  achridhefein 
is  cridhe  a  hichd-dìithchadh  -  seadh,  agiis  Eaglais  Dhe'  anns 
gach  dùthaich  agus  tir  a  chur  sìos  'n  a  dhàn  ;  agus  mar  so, 
dealbh  agus  iomhaigh  an  diadhair  chliùtaich  agus  urramaich 
a  chàramh  ann  an  sgàthhn  soilleir, — cainnt  a  mhàthar,  mu 
choinneamh  sìil  a  luchd-dìithchadh. 

Bha  e  sàr  chinnteach  gu'n  robh'cainnt  a  shìnnsear,  nan  tug- 
adh  esan  buil  cheart  aisd,€,  'n  a  meadhon  ro  flu-eagarach  air- 
son  na  h-ionnsuidh  a  thug  e ;  agus  bha  e,  a  mach  's  a  macb, 
cho  cinnteach,  cia  sam  bith  nfai'  shoirbhiclieadh  i  leis,  gun 
robh  i  cliùteach  innte  fein,  is  nach  buinteadh  gu  cruaidh  na 
gu  h-ascain  ris,  ged  a  thigeadh  e  fada,  ro  f hada  gearr  air  a' 
chòir;  ni  tha  e  Ikn-mhothachail  a  thachair. 

Co  a  labhradh  mar  thigeaflh  dha,  seadhj  a  reir  a  bheachd 
is  a  mhiann  fein,  mu  dljjiimer  bha  ann  'ani'  ffiòrachd  inntinn, 
agus  an  gràsan  agus  feartan  spioraid,  'n  a'Eaglais  fein  's  an 
Eaglaisean  Chriosd  air  fad,  mar  Shaul  am  measg  mhìltean  Is- 
rael — an  ceann  's  an  amhach  os  an  ceann  gu  le'ir !  Duine  as 
an  robh  an  tir  a  dh'  àraich  e  a'  deanamh  moit  agus  uaill,  a 
bha  am  beachd  's  am  fradharc  a  slil  'n  a  ulhudh  's  na  shaoibh- 
reas — a  dh'  àrdaich  i  fein  's  a  h-Eaglais  ann  ara  meas  's  am 
barail  an  t-saoghail,  a  bhuilich  tagha  agus  rogha  a  làithean 
's  a  bhuadhan  iongantach,  o  latha  a  dhùsgaidh  's  a  bheothach- 
aidh,  o  shuain  's  o  bhàs  a'  pheacaidh,  gu  latha  a  thriall  's  a 
thurais  gu  rioghachd  na  glòire,  ann  an  seirbheis  Dhe'  's  a 
phobuill, — seadh,  ann  an  leas  agus  buanachd  aimsireil  agus 
bhibhuan  an  duine  air  feadh  an  domhain  air  fad,  a  chur  air 
aghaidh — duine  a  lìon  sliil  agus  cridlie  an  t-saoghail,  ach  gu 
h-àraid  uile  Eaulaisean  Dhe',  os  ceann  gach  duinc  'n  a  linn. 

Co  a  chuireadh  an  ccill,  air  chòir,  cliìi  agus  iomradh  a  leithid 
so  do  dhuine?  C'  àit  am  faighear  an  duine  tha  Ikn-fhogh- 
ainteach  air  son  a'  ghniomh  chruaidh  agus  dheacair  so  ?  Chith- 
ear  e  'n  uair  a  chithear  a  shàr  choimpire  agus  a  làn  chompan- 
ach  fein  's  an  Eaglais  a  rìs. 


0,  thigeadh  do  'n  chlàrsaich  bhi  da  rìreadh  fonnmhor, 
labhar,  agiis  milis  ;  is  do  'n  chlàrsair  a  thogadh  am  fonn  a  bhi 
teòma,  deas-lamhach,  a  chuireadh  cHìi  agus  moladh  an  diadh- 
air  urramaich  an  ce'ill  air  chòir ;  cha  chìiis  nàire  no  maslaidh 
le  fear  an  dàin  ged  thilgt'  air  gun  d'  thainig  e  fada,  ro  fhada, 
goirid,  's  an  ionnsuidh  dhàna  a  thug  e.  Cha  ruig  fear  eile 
'leas  so  innseadh  dha — tha  e  làn  mhothachail  's  a'  chùis  ;  ach 
mantach,  liodach,  lapach,  ged  mheasar  a  dhàn,  chuir  e  an 
clòdh  e.  Is  e  'dhòchus  gun  gabh  a  luchd-dlithcha  a  lethsgeul, 
on  b'  e  a  rìm  is  a  mhiann  barrachd  a  labhairt  rau  na  h-ath- 
raichean  agus  na  bràthairean  cliùteach  air  an  d'  rinn  e  iom- 
radh  's  an  dàn.  Seadh,  agus  tighinn  air  àireamh  nach  beag 
dhiubh  a  ghairmeadh  gu  'm  fois,  air  nach  tug  e  iomradh  idir. 

Ach  orra  so  cha  tig  e  aig  an  àm.  Ma  's  e  agus  gun  àrdaich 
nachuire  sios,  marthanaCumhachdaichagus  naPrionnsachan 
a  thuit  o  chionn  ghoirid  'n  ar  n-Israeil  ann  am  beachd  a  luchd- 
dìithcha — ma  's  e  'us  gu  meudaich  e  a  meas  's  an  gaol  air  a* 
chùis  a  thagair  iad,  na  fìrinnibh  a  dhìon  's  a  sheas  iad,  is  air- 
son  an  d'  fhuiling  iad  air  iomadh  dòigh, — bithidh  oidhirp  an 
ughdair  air  a  crùnadh  le  buaidh,  agus  f  huair  e  a  dhuais  agus 
a  luach-saoithreach. 

D.  M. 

GLBANN-iJECHAinH,  Mios  Màigh,  1848. 


CUMHA  DHOCTAIR  CHALMERS. 


Ciod  e  so  an  naidheaclid, 
A  gheibliear  ^s  a'  bhaile  's  gach  beul  ? 

Ciod  fa  na  trom  acain, 
Tha  ionann  's  a  srachdadh  gach  cleibh  ? 

Ciod  thuige  cho  bithcheant 
A  chithear  an  deur  air  a^  ghruaidh  ? 

'S  co  'n  t-ainm  so,  le  tioma, 
A  chluinnear  gacli  teanga  a'  luaidh  ? 

Tha  Albainn  fo  mhulad, 
Is  uimpe  chuir  culaidh  a'  bhròin ; 

Tha  'n  Eaglais  ri  tuire, 
Ag  cluinntinn  's  ag  aithris  an  sgeòil ; 

Cha  bhrèug,  ach  sgeul  flor  e, 
Is  dearbli  smior  na  fìrinn,  gun  sgleò, 

0  'n  chualas  gu  'n  d'  èug  e^ 
Sàr  cheannard  nan  cèud  a  b'  àird  glòir. 

^S  ann  oirnne,  ri  tiota, 
A  thàinig  an  chsge  bu  gharbh, 

'S  ann  oirnne,  ri  platha, 
A  thàinig  an  naidheachd  bu  shearbh, 

'S  ann  bhriìchd  oirnn  maoimsleibhej 
Am  meadhon  a'  chèitein  a  dh'  fhalbh, — 

Thug  solus  na  grèin'  uainn, 
'S  a  dh'  fhàg  sinn  gu  h-èisleineach,  balbh. 

'N  uair  chò'luich  an  comunn 
Bu  shomult',  air  niaduinu  Di-luain, 

'S  a  chuala  's  a  thuig  iad, 
Am  buille  's  am  briseadh  a  f  huair ; 

Sgeul  cruaidh  a'  mhi-fhortain, 
A  chràidh  's  a  chri  lot  iad  gu  gèur, 

Bu  lionmhor  an  osnai^ 
'S  bu  chianail  an  coslas  gu  lèir. 

Cha  ^n  ionglina  leam  idir 
Gu  ^n  dhiobair  am  misneacli  cav  uair, 

An  suil  a  bhi  silteach, 
Is  dui-neul  a'  bhròin  air  an  gruaidh, — 

Thuit  abhall  a'  ghàraidh, 
'S  an  darag  a  b'  àirde  's  a'  choill, 

Le  osag  an  fhàsaich 
Ghrad  spadadh  gu  làr  i  le  maoim. 

Cha  'n  ionghn'  leam  na  bràithreau 
Bhi  cumhadh  am  bràthar  nach  beò ; 

Cha  'n  ionghn'  leani  na  càirdean 
Bhi  dubhach  is  cràiteach  gu  leòir, — 

Na  h-uain  *  tha  's  an  f  hàsach 
Air  uideal  is  ànnra  's  a'  cheò, 

Bhi  tuireadli  am  màthar, 
A  dh'  àraich  dhoibh  gràdh  a  bha  còrr. 

Cha  'n  ionghn'  leam  an  sgioba 
Am  misneach  car  tiota  a  chall, 

Bha  fo  stiìiradh  do  ghhocais, 
A  'g  iomramh  's  ag  iomairt  nam  ball, 

Bhi  bruaidleanach,  dubhach, 
'S  an  iom-chomhairl  mhuladach  theann, — 

Thuit  au  stiiìireadair  gaisgeil, 
Chaidh  'n  iìUchairt  's  an  taice  air  chall. 

'N  uair  thuit  am  fear-brataich, 
Bha  gun  taise  an  làtha  na  strì ; 

'N  uair  thuit  an  sàr  ghaisgeach, 
Bu  mhacant'  ri  latha  na  sìth ; 

'N  uair  dh'  ionndrainn  iad  uath  e, 
Am  b'  ionghna,  mo  thruaighe,  ge  b'fhìor, 

0  'n  champ  gun  do  chualas 
Toirm  bhròin  agus  chruadail  bu  tiom  ? 

Be  sud  fear  nam  buadhan, 
Bha  urramach,  uasal,  thar  chàch — 

'N  ceann  's  an  robh  'n  cnuasachd, 
Thar  na  dh'  f  haodta  a  luaidh  a'  toirt  bàrr  : 
*  The  Students  of  Theologly. 


Ceann  a'  ghliocais,  's  na  ccillc ; 
Com  na  misnich  's  na  fèile  bha  àrd ; 

Nach  striochda  do  chruaidhchas, 
Ged  chuircadh  e  smuairein  air  chch. 

Ann  an  comasan  nàduirj 
Co  am  fcar  a  thug  bàrr  ort,  na  buaidh  ? 

Ann  an  tiodhlaca^  gr.^sail, 
Co  dh'  f  haodteadh  lcat  àircamh  na  luaidh  ? 

'S  cha  d^  dhiobair  thu  'n  cleachdadh — 
0,  b^  fhada  o  d'  bheachd  e,  's  o  d'  ghnàs, 

An  aobhar  a'  pheacaich, 
Ga  threòrach  gu  carraig  na  slàint. 

0  làtha  do  shaorsa, 
'N  uair  dhoirteadh  gu  saor  is  gu  tlàth, 

Air  d^  anam  an  gaol  sin 
Nach  caochail  's  nach  traoigh  gu  là  bhràth, 

Gus  'n  d'  ghairmeadh  gu  d'  f  hois'  thu, 
'S  na  shealbhaich  an  clos  a  tha  buan, 

Bha  thu  daonnan  neo-fhoistneach 
An  aobhar  's  an  obair  an  Uain. 

'N  uair  rachadh  tu  ^n  chrannaig, 
'S  mu  d'  thiomchioll  a  theannadh  an  sluagh, 

'S  anu  a'  d^  shiìil  bhiodh  an  lannair, 
'S  ann  thigeadh  an  lasan  a'  d'  ghruaidh ; 

^S  ann  le  d'  theagasg  bha  'n  cumhachd, 
^N  a  d'  ghuth  a  bha  'n  cudthrom  's  a'  bhuaidh, 

'S  bhiodh  peacaich  a'  clisgeadh, 
Na  'n  cridhe  bhiodh  iomairt  bu  chruaidh. 

Ro  fharsuing  bha  d'  eòlas 
Air  oibre  ro  ghlòirmhor  au  Triath — 

'S  tu  bheacaich  le  sòlas 
Air  gach  aon  diubh  an  oir  is  an  ìar ; 

Mar  f  hireun  na  h-ealtuinn, 
A'  direadh  am  broiUeach  na  grèin', 

Leis  an  t-sùil  a  bha  beachdail, 
A'  dearca  air  maise  nan  spèur. 

Lorgaich  thu  le  neart  sùla, 
Is  tùr  a  cliuir  ionglina  air  càcli, 

Balbli  iomachd  nan  rèulta, 
Tha  deàrsa  ^s  na  spèuran  gu  h-ài!t 

^S  an  t-eòlas  a  chnuasaich, 
^S  an  sòlas  a  bhuain  air  a  shàil, 

Cha  d^  cheil  thu  o  'n  t-shiagh  e, 
'S  cha  d'  fholluich  fo  chuaich  no  fo  chlàr. 

Is  lorgaich  thu  cumhachd^ 
Is  mòrachd  a'  Chruithfheir  's  gach  nì, 

'S  thug  air  oibre  na  cruinne 
Gun  ioca  dha  cuspan  is  cìs ; 

Is  thiolaic  mar  ofrail, 
An  t-iomlan  gu  toileach  dha  fèin^ 

Do  'n  ullaidh  a  f  huair  thu, — 
0,  sinne  na  truaghain  a'  d'  dhèigh. 

Bu  domhain  do  bheachd^  is 
Bu  cheart  e,  gun  aga  gun  sgleò, 

Air  suidheach  an  duine, 
■"S  an  nàdur  tha  duthchasach  dhò ; 

Oir  chleachd  thu  fèin-sgrìida, 
'S  fein-riìrach  gu  grunndail  's  gu  teann, 

'S  dh'altruim  spiorad  na  h-ìirnuigh, 
Is  spiorad  na  h-umhlachd  gach  àm. 

B'  i  sud  a'  ghnuis  f  hlathail — 
Bha  maise_a'  deah-adh  a'  d'  ghruaidh; 

B'  e  sud  an  ceann  labhairt, 
Air  gach  teangair  thug  barrachd  is  buaidh  ; 

Cainnt  dhian,  mar  eas-monaidh, 
Mar  iomghaoith  an  coire  nam  beann, 

Mar  theine  ghath  soluis, 
'S  mar  thàirneanach  coimheach  nan  gleann. 

B'  e  sud  am  fear  dìreach, 
A  b'  aon-f  hilte  inntinn  bha  beò ; 

'S  ann  thvdnich  an  diadhachd 
A  smachdaich  's  a  chìosnaich  an  f  heòil. 

Bha  e  saor  mar  an  lcanamh, 
Bha  e  maol  anns  gach  car  agiis  lùb ; 

Air  bu  bheag  's  bu  ro-shuarach 
Luchd  nan  lùchleasa  tuaitheal  nach  fìù. 

Bu  tu  ^n  saighdear  's  an  gaisgeach — 
Cha  d'  fhoghhiim  thu  ghealtachcl,  's  cha  b'  eòl 

Sheas  thu  'n  f  hìrinn,  is  thagair 
Leis  a'  bheul  bu  neo-hipaiche  glòir ; 

Ghlac  thu  'n  crann,  sgaoil  thu  bhratach, 
Gu  teann  is  gu  gaisgeil  'na  d'  dhòni ; 

'S  cha  d'  fhàisgeadh  a  d'  ghlaic  i 
An  comhrag  na  'n  gaisgeach  's  na  'n  scòd. 

Bu  tu  caraid  nan  uaislean, 
Nam  foghkimadh  uaitse  an  leas, 

Bu  tu  caraid  nan  truaghan, 
A  thogadh  o  'n  kia'  iad  gu  meas ; 

Sheall  orra  mar  bhràithre, 
Ag  àrach  dhoibh  gràdh  a  bha  buan ; 

'S  cha  'n  ionghn'  dhoibh  bhi  cràiteach 
'Ga  d'  thasga',  's  ga  d'  fhàgail  's  an  uaigh. 

'N  uair  thainig  an  iomairt 
Chuir  giorag  air  ioma  fear  trèun, 

'S  a  thòisich  a'  charraid 
Chuir  sgannradh  is  dealach  's  an  trèud, 

Mar  charraig  a'  chladich, 
Toirt  dùlan  do  shlachdi-aich  nan  tonn, — 

Sheas  thusa,  a  ghaisgich, 
'S  cha  d'  ghluais  thu,  's  cha  d'  charaich  o  d'  bhonn. 

'S  bu  diomhain  do  'n  chuideachd, 
An  lìonta  do  d'  rioba  a  sgaoil, 

Le  briodal  beòil  mhilis, 
0  d'  dhìlseachd  cha  d'  thuishch  's  cha  d'  aoin. 

Cha  'n  e  siòil  caiUich-oidhche 
Bha  'n  gnìiis  ghlan  an  t-saighdear  gim  sgàth  : 

Ach  smior  shùil  an  fhìr-eoin, 
A  chunnaic  an  lìon  fad  o  làimh. 

0 

An  aimhreit  leat  b'  flmathach, 
'S  i  'n  èigin  a  ghluais  thu  gu  strì ; 

Is  chaidh  thu  gu  d'  dhiìlau, 
Is  shaothrich  fad  iìin  air  son  sìth ; 

Ach  dh'  aindeoin  do  ndieas  oirr', 
'S  am  briseadh  bha  teannadh  ort  dlùth, 

Leat  b'  annsa  an  fhìrinn,   • 
Is  còraichean  losa,  's  a  chrùin. 

Cha  d'  fhàilnich  do  mhisneach, 
'S  cha  d'  ghabh  thu  maoim,  cHsge,  na  sgàth — 

Bha  do  mhuinghinn  ro  sheasmhach 
'S  an  Ti  sin  a  sheas  thu  a  ghuà ; 

Rinn  thu  greim  air  a'  chumhachd — 
Fhuair  tearmunn  fo  dhubhar  a  sgèith, 

'S  fo  stiìiradh  a  ghHocais, 
Thug  thu  Sion  gu  uisgeacha  sèimh. 

'S  goirt  leam  càramh  do  theaghlaich, 
A'  cumha  's  a'  caoineadh  ad  dheigh ; 

'S  goii-t  leam  càramh  do  mhnatha, 
'N  a  cridhe  chaidh  saighead  an  èig ; 

'S  goirt  leam  càramh  na  h-EagÌais, — 
'Na  meadhon  bha  thusa  mar  reul ; 

Chaidh  'n  rèul  ud  fo  dhubhar, 
'S  an  iongn'  dhi  bhi  dubhach  a'  d'  dheigh  ? 

Fa  'm  bròin  is  am  uiulaid 
Bhi  d'  fhàgail  's  tigh  chumhann,  chaol,  flmar, 

A  ghaisgich,  a  churaidh, 
0,  's  tràth  leinn  a  shiubhail  thu  uainn  ; 

Ach  dhuinne  ged  's  oidhch  e, 
'S  là  soillseach,  gun  teagamh,  gun  bhrèig, 

Tha  nise  a'  boilsgeadh, 
Le  blàs  agus  caoimhneas  ort  fèin. 

Tha  do  Là-sa  gun  oidhche — 
'S  e  do  lòchran  soillse  tha  buan — 

0,  's  grianach  e  'n  còmhnuidh — 
'S  leat  caidreamh  is  còmhradh  an  Uain. 

Air  do  mhala  tha  ^n  crùn  sin 
Bha  d^  sheaHa,  's  ad  dhùil  ioma  là, 

'S  a  dhuillcach  tha  ùrar, 
Oh*  seargadh  cha  dìichasach  dha. 

'S  cha  do  chum  thusa  dadum 
Do  'n  stòras  a  bh'  agad  o  chàch ; 

Cha  d'  cheangail  thu  'm  brèid  e, 
'S  cha  d'  adhlaic  lcis  fèin  e  fo  làr : 

Le  fialachd  na  grèine, 
A  shiubhlas  's  na  spèura  gu  h-àrd, 

Bha  thu  d'  sholus  's  a'd  eibhneas 
Do  Eaglaise  Dhe  anns  gach  àit. 

Ged  is  ìosal  do  leaba, 
'S  ged  's  foisneach  do  chadal,  's  ge  buan 

'S  ged  is  tosdach  do  theanga 
Fo  cheangal  is  chranna  na  h-uaigh  : 

Tha  i  fathast  a'  labhairt 
Le  caismeachd  tha  labhar  gu  leòir, 

Toirt  earail  do  'n  t-saoghal, 
Leis  an  smachd  is  an  gaol  dhi  bu  nòs. 

Chuir  thu  'n  saoghal  fo  f  hiacha', 
Le  d'  eòlas,  le  d'  eud,  is  le  d'  sha'oir ; 

'S  cha  leigear  air  dichuimhn' 
An  Diadhair,  a  dhiadhachd,  's  a'  ghaol, — 

Mar  tha  e  's  an  àl  so, 
Bidh  iomradh  's  gaeh  àl  tha  ri  teaohd  ; 

'S  mar  thùis  is  cìir'-fàile, 
Bith  ainm  Dhoctair  Chalmers  gu  beachd. 

0,  's  trom  iad,  na  buillean, 
'S  a  's  cumanta,  guineach,  is  cruaidh, 

Tha  'n  Eaglais  a'  fulang, 
0  'n  chuir  i  an  cath  a  bha  buan ;  • 

'S  ioma  seòd  agus  gaisgeach 
Bha  nan  lòchrana  lasrach  na  'n  là, 

Tlia  gun  deò,  air  an  tasgadh, 
An  seòmraichean  glaiste  a'  bhàis. 

Tha  Sion  fo  mliuladj 
'N  a  suidhe  an  duslach  's  an  luaithr^ ; 

'S  trom  acain  a  clèibhe^ 
'S  is  bithchionnt  an  dèm'  air  a  gruaidh ; 

I  cumha  iian  gaisgeach, 
Na  seòid  nach  bu  tais,  is  nach  b'  f  hann, 

'N  àm  cruadail  neo-ghaiseach, 
^S  neo-ghealtach,  ^n  àm  iomairt  nan  lann. 

Tha  i  ^g  ionndrainn,  's  cha  'n  ioghn^  di, 
An  diùlnaich  bha  cùiseil,  's  nach  b^  f  haoin, 

Ceann-riaghlaidh  a,'  chomuinn, 
^N  uair  thàr  iad  a  ceangal  na  daors' ; 

^Dhochtair  Welsh,  bu  shàr  dhuin'  thu, 
Rinn  thu  ^n  gniomh  ud  a  bhuin  dhuit,  's  bu  dual. 

Ghluais  thu  'n  luirg  fir  do  shloinne, 
^S  cha  d^  nàraich  an  t-urram  a  fhuair. 

Tha  i  ^g  ionndrainn  a'  Bhriinich,* 
An  diadhair  bu  chiùine,  's  bu  chaoin ; 

Tha  i  ^g  ionndrainn  an  diiilnaich 
Bu  làidir  an  iirnuigh,  's  an  gaol, — 

A^  ghnuis  ud  a  b'  f  hìnealt, 
'M  beul  labhradh  an  fhlrinn  gu  saor — 

Sheas  Eaglais  a  shìnnsear, 
^S  o  shhghe  na  dìlseachd  nach  d'  aom. 

Tha  i  tuireadh  MhicBhrìdein,t 
Sàr  cheatliarnach  cinnteach  gu  leòir — 

Bu  mhòr  ann  an  crith'  e, 
B^  iad  comasan  inntinn  bha  còrr ; 

Bu  mhòr  e  's  an  f  hìrinn — 
Bu  mhòr  ann  an  dìlseachd  do  ^n  chòir — 

Bu  mhòr,  ach  bu  shìothchail ; 
Bu  gharg,  ach  bu  mhìn  am  fear  mòr. 

Cha  bu  tais  e  ^n  àm  cruadail, 
Cha  bu  tais  e  ^n  àm  bhuala  nam  bèum ; 

*  Dr.  Brown,  late  of  St.  John's,  Glasgow. 
t  Mr,  Peter  M'Bride,  late  of  Rothsay. 

Ged  bu  tais  ris  an  truaghan — 
Ged  bu  tais  e  ri  uanaibh  an  treud ; 

A'  chuilc  a  bha  briiite, 
An  cridhe  bha  ciùirrte  fo  lcòn ; 

An  lìon  air  bheag  smiiide, — 
Cha  b'  esan  a  uihìichadh  le  \lheòin. 

Ach  Alastair  StiiÀbliairt,* 
'S  e  do  bhàs-sa  chiìirr  mi  gu  gèur — 

B'  òg  chaidh  thu  ri  d'  dhìichas, 
'S  cha  d'  chlaon  uaith  fad  d'  iìine  's  do  rè ; 

Dhcadh  mhic  an  dcadh  athar^ 
Bu  mhaitheasach  llathasach  gnàs — 

An  teangair  thug  barracbd — 
An  diadhair  bha  pailt  anns  gach  gràs. 

Dhomhs  b'  aithne  do  bhèusan, 
'N  uair  bha  sinn  le  chèile  gle  òg ; 

Dhomhs  b'  aithne  do  chèudfaith, 
Is  d'  f  heartan  a  b'  eugsamhuil  glòir ; 

Inntinn  fharsuing,  ro  shoilleirj 
Cridhe  dlreach,  gniomh  foilleil  nach  b'eòl. 

'S  bha  do  theagasg  's  do  bhèusan 
Comhfhreagra  r'  a  chèil'  air  gach  seòl. 

Glòir  dhaoiiie  a'  bhuanachd 
Cha  d'  iarr  thu,  ged  fhuair  thu,  ged  mheal ; 

0,  b'  f  haoin  leat  mar  dhuais  i, 
Oir  b'  f  hios  duit  nach  dual  dhi  gu  mair : 

Bha  do  dhìid  agus  t-fhiughair 
Ris  an  fhàilte  's  am  fun-an  a  f huair. 

"  Gabhsa  fois  o  d'  uil'  shaothair, 
'S  meal  caidreamh  is  aoibhneas  an  Uain." 

Gaoir  do  phobuill  cha  'n  ionghn'  leam, 
Ga  d'  thasgadh  's  ga  d'  fhàgail  's  an  uaigh — 

An  gnuis  a  ])hi  dubhach, 
'S  na  deòir  a  bhi  sruthadh  o  'n  gruaidh ; 

*  Kev.  Alex.  Stewart.  latc  of  Cromarty,  son  of  Dr.  Stewart, 
— first  of  Moulin,  in  Athol,  and  latterly  of  the  Canongate, 
Edinbiirgh. 

'S  ionann  's  uain  air  an  spannadh 
0  'n  cbìcli  thug  dhoibli  baiune  is  lòn — 

0  chomunn  am  mathar, 
Bha  na  blàs  dhoibh^  na  sgàth  dhoibh,  's  na  treòir. 

'S  co  ionann  's  sgaoth  bheachan 
A'  chreachadh,  's  a  spuinneadh  d'  am  maoin, 

Gun  dìon  air  an  aitreamh 
Thug  didein  is  fasgadh  nach  b'  f  haoin ; 

An  samhr'  air  dol  seacliad, 
'S  an  geamhradh  a'  teannadh  'n  an  còir, 

'S  gun  fhios  c'  àit  an  cnuasaich 
A'  mhil  'thaisgear  suas  nan  tigh-stòir. 

'S  nior  leigeam  air  dichuimhn' 
Am  fìrean  bu  dìleas,  's  bu  chaoin, 

Chaidh  ri  dhiìchas  's  ri  shìnnsear, 
'S  o  'n  cos-cheum  nach  deachaidh  a  thaobh, — 

An  Dòmhnullach  prìseil,* 
Tha  's  na  h-Innsean  gu  h-ìosal  's  an  ùir, 

'N  a  chodal  an  losa, 
A  leau  e  gu  dìleas,  's  gu  dliith. 

Bu  phailt  e  an  saothair, 
Bu  shaoibhir  an  gaol  e  's  an  gràs ; 

Bu  lochran  gun  smal  e, 
Bu  leomhan  neo-ghealtach  gun  sgàth. 

Bu  riimail  a'  chridhe, 
'S  bu  chaomh  e,  's  bu  duineil,  's  bu  bhlàth ; 

Innsidh  Breatunn  's  na  h-Innsean, 
Gur  fìrinn  a  sgrìobh  mi  am  dhàn, 

Fhuair  gairm,  dh'  fhàg  do  dhììthaich, 
Is  stiiìir  thu  do  chiìrsa  thar  chu.an ; 

Thuig  thu  'n  guth  thain'  a'  d'  ionnsuidh ; 
B'  e  guth  fir  do  riìin  e  's  do  luaidh : 

'S  cha  d'  iarr  comhairl'  na  seòladh, 
0  f  huil  no  o  f  heòil  anns  a'  chiiis ; 

*  Mr.  Jolin  Macdonald,  late  Missionarv  at  Calcutta,  son  of 
Dr.  Macdonald  of  Urquhart. 

^S  dh^  fh<\g  thu  coimhthional  brònach, 
D'  an  robh  thu  a^  d'  lochran  car  iiin^ 

'S  bu  shoillcir  do  ^n  Eaglais 
Gun  do  lcugh  thu  do  dhleasd'nas  air  chòir, 

Guu  robh  d'  fhearta  co-fhreagradh 
Do  'u  aobhar  bha  'd  bheachd  ioma  lò ; 

'S  fhuair  do  shaothair  a'  ghnuis  sin, 
B'  e  t-ùrnuigh,  ^s  do  dhìirachd  gach  tràth ; 

Ach  àireaudi  do  shcula, 
Cha  chunntar  gu  lèir  gu  là  bhràth. 

Ach,  0  !  cuin'  a  sguirinn 
Do  m'  thuirc',  do  m'  mhulad,  's  do  m'  dhàn, 

'N  an  ainmichiun  l)uileach 
Gàch  curaidh  a  sgathadh  gu  làr  ? 

Bha  cuid  dliiu  nan  ògain, 
Is  dealta  na  h-òig  air  an  gniiis, 

Fo  dhuilleach  bu  lòdail, 
'S  fo  'n  mheas  a  bu  bhòiche,  's  bu  chiìr'. 

Cuid  eile  dhiu  aosda, 
Fo  thoradh  ag  aoma  gu  làr, 

'S  iad  a'  feitheamh  na  h-uaire, 
Gun  eagal  no  uamhunn  roi'  'n  bhàs ; 

Le  'n  lochrana  soillse, 
A'  lasadh  's  a'  boilsge  gu  dian ; 

A'  feitheamh,  lc  foighid, 
Gus  'n  gairmcar  iad  dhachaidh  gu  Dia. 

B'  e'  m  peacadh  e  dhuinne 
Ar  mulad  gun  rachadh  thar  chòir, 

Ag  ionndrainn  nan  gaisgeach, 
Tha  'n  tasgaidh  car  tacain  fo  'n  f  hòid : 

Ged  chrion  iad,  ged  sheachd  iad, 
Thig  grian  orr,  thig  dealt  orr,  thig  lò : 

'S  gur  subhach  an  dùsgadh, 
'N  uair  ghairmear  o  'n  ìiir  iad  gu  mòd. 

Ged  is  tosdach  gach  clàrsach. 
Bu  mhilse  's  bu  labhara  ceòl, 

'S  gu  'm  measta  mar  dhànachd 
Na  dh'  fhagadh  a  thàradh  nan  còir ; 

^S  ged  nach  faicear  na  rèuil  ud 
A*  dealradh  ^n  ar  spèura  ni  ^s  mò, 

^S  nach  cluinnear  na  bèil  ud^ 
Bu  bhinn  leinn  bhi  'g  èisdeachd  gach  lò,- 

Cha  'n  fhàilnich  ar  misneach, 
Ged  lagaich  car  tiota,  car  uair^ 

'N  uair  thainig  oirnn  clisge, 
Is  ioniadai  briseadh  bu  chruaidh ; 

Ar  n-acair  tha  cinnteachj 
Ar  tearmunuj  gu  cinnteach^  cha  bhrèug ; 

Faic  losaj  ar  n-ìobairt^ 
Ar  ceannard  's  ar  dìdein  nach  trèig. 

'N  a  ghàirdein  tha  dìdeinj 
Le  bhrataich^  gu  cinnteach,  bidh  buaidh ; 

'S  da  mhòrachd-san  striochdaidh, 
'N  an  aimsir,  gach  tìr  agus  sluagh  : 

Seadh,  fòs,  aig  a'  chosaibh, 
'Sìos  sleuchdaidh,  le  onair,  gach  glìin, 

'S  bidh  'n  aidmheil  ud  coitchionn, 
Gur  s;lòirmhor  a  choisinn  e'chrùn. 


RABHADH   DO  'N   MHUINNTIR 
NEO-IOMPAICHTE. 

Chaidh  am  Fogharadh  seachad,  tha  'n  Samhradh  crìochnaichte, 
ach  cha  'n  'eil  sinne  air  ar  saoradh. — Jer.  viii.  20. 

A  leisgein,  grad  mhosgail  o  d'  shuain, 
Grad  mhosgail  's  an^l^air  o  d'  fhois : 
Chuir  cuibhle  bli'an'  eile  dhi  cuairt, 
'S  tha  aimsir  ruith  luath  gun  chlos. 
Mar  amhainn  ruith  seachad  gu  dian, 
Tha  làithe  is  bUadhnai'  gach  neach ; 
'S  cha  deah-aich  ort  geahich  no  grian 
Nan  làith  's  nam  bUadhna'  chaidh  seaeh. 

Tha  àm  agus  trà  aig  gach  nì, — 
'S  e  àm  chur  an  t-sìl  am  màrt, 

Am  ghartghlan  gach  luibhneach  gu  'n  bhrì, 

Am  f àsach  gach  nì  gun  stà ; 

Am  ììitich  gach  fearainn  is  fonn, 

Am  ruamhar  gach  tòm  's  gach  glaic, — 

'S  an  cluin'  a  bheir  buil  as  lc  conn, 

Cha  'u  f  haiccar  c  lom  na  'n  airc. 

Tha  gàradh  an  leisgein  gun  dìon, 
Tha  'challaid  a'  crion'  air  làr, 
Tha  copag  a'  fàs  ann  is  feur, 
Is  cluarain  gu  dian  a'  fìis. 
■'S  ged  chuir'  thu  an  sìol  do  gach  seòrs, 
A  chaoidh  cha  tig  lò  bheir  meas, — 
Mur  taisg  thu  an  cogul  a'  d'  stòr, 
'S  mur  tionail  thu  lòn  o  'n  di-is. 

Mur  tional  thu  figean  o  'n  dris, 

Is  fion-dhearc  o  'n  ghigan-ghèur,* 

Gne  thoraidh  cha  'n  fhaighear  na  lios; 

Gne  thoraidh  'm  bheil  brì  na  feum ; 

'S  ged  ghabhadh  an  fheòil  iad  mar  bhiadh, 

'S  ged'  bhiodh  iad  a'  miann  da  rèir, — 

An  lòn  iad  do  'n  auam  chuir  Dia, 

A  ghaoidheaiu,  gun  chiall  a'  d'  chrè. 

Mar  Edein,  làn  aoibhneis  is  glòir, 
Mar  Edein,  au  tòs  an  t-saoghail, 
Mar  Edein,  'm  fad  dh'ìocadh  a'  chòir, 
Le  'r  sinnsear',  le  deoin  is  gaol ; 
Mar  Edein,  làu  sgeudaicht  le  mais, 
Mar  Edein,  'n  robh  tlachd  na  Triath, 
Mar  Edein,  bha  'n  t-anam  làn  snas, 
Mar  Edein,  na  theach  aig  Dia. 

'S  tur  chaochail  a  dhreach  is  a  shnuagh, 
'S  e  fastail  na  truaigh  's  a'  blu'òin ; 
'S  e  ionad  na  h-euslainte  chruaidh, 
A  lagaich  gach  buaidh  's  a  leòn ; 

*  Foghnan — Thistles. — Skye. 

^S  e  dachaidh  a'  plieacaidli  's  a'  bhàis, 
^S  e  ^n  t-ionad  gun  àgh  gun  ghlòir, 
'S  e  ^n  uaigh  e  do  thruaiileachd  làn, 
^S  e  ^n  talla  gun  ghràdh  do  ^n  chòir. 

Tàmh-ionad  gach  farmad  is  èud, 
Gach  toibheum,  gach  breug  is  sgleò  : 
Teach  duaichni  gach  viilc  agus  bèud, 
A  chual  thu  fo  ^n  ghrèin  ri  d'  lò ; 
^S  e  'n  fhàrdach  gun  solus  gun  ghrian, 
An  teampull  gun  Dia  'n  a  chòir ; 
'S  e  altair  is  àros  an  diabhoil, 
'S  am  bheil  e  a'  riaghr  na  ghlòir. 

'S  e  Scàtan  a  dh'  f  huasgail  gach  srian, 
A  chàraich  làmh  Dhia  'n  a  d'  bhèid ; 
'S  e  dh'  fhada  gach  èibhr  anamiann, 
Las  teine  cho  dian  a'  d'  chrèubh ; 
'S  e  chòmhdaich  siìil  t-anama  le  ceòj 
A  mhìich  an  uaomh  dheò  bha  d'  chrì, 
A  cheil  ort  an  solus  's  an  lò, 
'S  a  shìolchuir  gach  pòr  gun  bhi-ìgh. 

'S  e  shìolchuir  gach  pòr  gun  bhrì 
A'  d'  anam  gun  di  a  steaeh ; 
A  ghoid  uait  do  neart  is  do  chlì, 
'S  na  d'  chodal  a  bhriodail  seach. 
0  !  leisgein,  cuin'  sguireas  do  shuain, 
Nach  tàr  thu  o  'n  uaigh  a  mach, 
Mu  'n  tuit  ort  an  cadal  bhitheas  buan, 
'S  mu  'n  tig  ort  là  cruaidh  na  h-aii'c. 

Tha  'n  là  sin  ag  iathadh  ort  dlìi — 

Ort  thig  e  gun  sùil  r'  a  theachd ; 

Mar  ghoideas  an  gaduich  à  ciiil, 

'S  cha  'n  fhalbh  e  gun  spuinn  's  gun  chreach. 

'N  uair  dhluigheas  an  t-aog  ann  a  d'  dhàil, 

'S  ro  f  hiata  is  grannd  a  shnuagh ; 

'S  cha  'n  fhògrar  a  mach  e  a'  d'  là'ir, 

Gus  an  cuir  e  am  blàr  le  buaidh. 

Thriall  sainbraclh  is  oarrach  do  làith', 

'S  tha  thiisa  a'  d'  thràiU  gun  saors, 

'S  cha  d'  fhògradh  an  gahiv  's  a'  phlàigh 

.V  thilg  thu  ^n  a  d'  thràill  an  daors. 

'N  siol  chiunich  's  a  chuircadh  a'  d'  fheòil, 

A'  d'  lcanabas  's  a'  d'  òig  gu  jjailt, 

An  diong  e  gu  suthainn,  niar  lòn, 

Na  'n  cum  e  thu  bcò  gun  airc  ? 

Luidh  sneachda  na  h-aoise  rau  d'  gln-uaig, 
Thriall  maise  do  shnuagh  gu  lèir, 
Rco  'n  smior  a  bha  d'  chnàimh  is  an  smuais, 
Thraogb  cuisle  a  bha  uaiblu'cach  treun, 
Dh'eug  fradharc  is  dèarsa  do  shìil ; 
'S  cha  dean  iad  do  stiìir  mar  b'  <à'ist; 
'S  tha  dorsan  na  claisteachd  's  a'  chiìiil, 
Air  druideadh,  gun  sunnd,  gun  stàth. 

'M  bheil  innleachd  na  gliocas  's  a'  bhàs, 
Dòigh  tàraidh  o  chràdh  's  o  thruaigh ; 
Mar  thuiteas  a'  chraobh  air  an  làr, 
An  luidh  i  gu  bràth  's  gu  buan  ? 
An  cluinnear  an  rioghachd  a'  bhàis 
Aon  iomradh  gu  bràth  air  saors  ? 
Na  'm  fuasglar  o  'n  geimhlibh  gu  bràth, 
Na  braighdean  tha  'u  sàs  an  daors  ? 

Am  fàgar  aon  chraobh  anns  an  lios, 

Mar  giùlain  i  meas  is  blàth, 

^S  ann  loisgear,  mar  chonnadh,  gun  mheas, 

A'  chrionach  's  an  dris  gun  stàth  ? 

"  Nach  leòir  iad  bhi  suidhicht'  's  a'  ghàr' — 

"  'S  do  dhuilleach  fo  strachd  nach  faoin  ? — 

"  Gearr  sìos  iad,  's  grad  thilg  as  mo  là'ir, 

"  Ghabh  m'  anam  dhiubli  gràin,  's  cha  ghaol. 

Nach  mithich  bhi  'g  amharc  a  null, 
Nach  mithich  chur  sùrd  air  d'  fhèum, 
Nach  mithicb  bhi  d'  chaithris  's  a'  d'  dhùisg- 
Mu  'n  crannar,  's  mu  'n  duint  ort  neamh  : 

Mu  ^n  iadli  umad  latha  a'  bhròin, 
Is  latha  Si'  mhòid  r'  a  chùl, — 
'S  an  nochdar  am  breitheamh  na  ghlòir, 
'S  an  seas  thu  ^n  a,'  chòir  gle  dhlùth. 

AN  TUIL. 

Tha   ghrian   anns   na  h-àrdaibh   ag   èiridh   gun 

ghruaim^ 
'S  an  saoghal  bu  shamhach  a^  dùsgadh  à  shuain ; 
Tha  ceoh-ai  na  coille  a'  gleusa  ^n  cruit  chiùil, 
Cur  fàilt  air  a^  mhaduinn  le  aidhear  is  sunnd. 

Tha  maise  a^  chèitein  air  rèidhlein  nam  beann, 
Air  coille  nam  badan^  's  air  lagan  nan  glcann ; 
Sgaoil  samhradh  na  uiaise  a'  bhrat  air  gach  taobh, 
^S  air  aghaidh  a^  chruimie  tha  gean  agus  aoidh. 

Tha  choille  a'  liìba'  fo  dhrùchda  mhìos  Mhàigh, 
Barr-guchd  air  gach  fiùran,  's,  gur  cùbhrai'  am  fàil ; 
'S  am  barra  nan  ògan  tha  còisridh  nam  fonn, 
Le  'n  ribhaide  ceòhnhor^  's  le  'n  òrain  nach  trom. 

Tha  canach  air  mòintich,  tha  neònein  air  blàr, 
Tha  fiùrain  is  ògain  gu  nòsar  a'  fàs ; 
Tha  fochann  air  còmhnard,  tha  k')dail  gun  dì, 
Le  'phailteas  cur  sòlas  is  dòchus  's  a'  chrì'. 

Tha  'n  ceannaich  r'  a  cheannachd,  tha  'n  treabh- 

aich  ri  stà, 
Tha  upraid  is  iomairt  gun  tiUeadh  's  gach  àit ; 
Tha  'm  buachaill  gu  h-aotrom  ri  aodan  nan  càm, 
Ag  iomain  nan  caorach,  'chruidh-laoigh,  is  an  àl. 

Amach  feadh   nam  bruachag,  is  chluaintean   an 

fheòir, 
A'  mireadh  's  a'  ruagadh,  gun  ghruaman  nan  còir ; 
Tha  'n  comunn  is  beadraich,  clann  bheaga  mo 

ghaoil, 
Gun  ghiomh  is  gun  eagal,  ri  cleasachd  neo-chlaon. 

Cia  nise  ani  l)agradh  a  chuircadli  oirnn  sgath, 
Thùirt,  gu  'u  robh  'm  breitheamh  gu  'r  miUeadh 

gun  bhàigh  ? 
E  sgeudaicht  le  corruich,  's  lc  torran  nan  speur, 
Chuir  an  t-saoghail  am  mugha,  a  chruthaich  e  fèin. 

Faoin  sgeul  gun  f  hìrinn,  gu  cinnteach,  a  bh'  ann, 
A'  chuireadh  an  ìre  an  dìle  bhi  teann ; 
Tha  gach  nì  mar  bu  ghnà,  air  gach  hiimh  agus  àird, 
0  choidil  ar  sinnsear,  tha  gach  nì  mar  a  bha. 

'S  e  Noah  bha  baoghalt',  a  shaothraich  cho  dian, 
A'  sgaoileadh  an  fhaoin-sgeul  nach  f heud  a  bhi 

fior, — 
A  sgap  a  chuid  stòrais,  gun  sòradh  gun  stà, 
Air  obair  na  gòraich — bu  neònach  sud  dhà. 

Cha  chuala  macsamhuilt  an  naidheachd  ud  riamh ; 
'S  ciod  thuige  a  ghabhamaid  gealtachd  na  fiamh  ? 
An  t-sHgc  's  a'  chuach,  mu  'n  cuairt  iad  fo  stràchd, 
Gum  b'  fhada  sud  uainne,  gach  smuairein  is 
pràmh. 

Ach  ciod  so  a'  ghruamaich  a  chuartaich  a'  ghrian  ? 
Is  ciod  so  a  chuairt-ghaoth  tha  sguaba  nan  nial  ? 
"  'S  e  torman  a'  ehauchain  o'n  aonach  a  t'-ann, — 
'S  e  anail  na  gaoithe,  o  chaoin  shhos  nam  beann." 

Tha  clanna  an  aidhir  an  talla  a'  cheòil, 

Gun  chùram,  gun  eagal,  ri  beadi'adh  mu  'n  bhòrd. 

Tha  chuirm  air  a  sgaoileadh,  is  aoidh  air  gach 

gnùis, 
'S  chaidh  cùram  an  t-saoghail  a  thaobh  is  air  ehùl. 

Tha  phìob  is  an  f  hidheal  gu  fileant  ri  ceòl, 
Tha  'n  t-organ  's  a'  chlàrsach  gu  labhar  nan  còir ; 
Tha  'n  t-òran  's  an  dàn  ann,  tha  àbhachd  is  mùirn, 
Tha  'n  eupa  fo  stràchd  ann,  fealadha  agus  sunnd. 

Tha  'n  t-òganach  rìomhach,  's  an  rìbhinn  deas  ùr, 
Le  'n  càirdean,  ^s  an  dìlsean  gu  dìleas  r'  an  cùl ; 

A  nasga'  am  pòsaidh,  le  deoin  an  luchd  gaoil, 
Tha  aidhear  is  sògh  ann,  tha  sòlas  is  aoidh. 

Ach  dhorchaich  an  latha,  tha  'n  t-athar  fo  ghruaim, 
Tha  cuantau  a'  bèuchdaich,  's  gur  dèistneach  am 

fuaim, 
Tha  'n  talamh   a'  chsgeadhj  's  a'  briosgadh   gu 

'bhonn, 
Bhruchd  an  cuan  thar  a'  chladach,  le  sadraich  a 

thonn. 

Chaidh  sgaoileadh  gu  h-obunn  's  a'  chomunn  bha 

baoth, 
0  's  iosal  an  cridhe  bha  mireag  ri  'n  taobh ; 
Ri  mionaid  na  h-uaire  ghlac  uamhunn  is  fìamh 
An  saoghal,   mo  thruaighe,  dli'  fhàs  suarach  nm 

Dhia. 

Tha  ^n  t-uisge  a'  braona'  's  a'  taomadh  gun  tàmh, 
Tha  'n  dìle  air  sgaoileadh,  a  sgaoil'  air  gach  làimh, 
Nuas  broilleach  gach  aonaich  is  fraoch  bheanna  cas, 
Tha  'n  dìle  a'  bruchda  gu  dùmhail  's  gu  bras. 

Gu  ùrlar  gach  glinne,  o  fhireach  nam  beann, 
Tha'n  dìle  air  mhircadh,  a'  sireadh  gu  teann. 
Tha  caoirein  tha  cràiteach  gun  tàmh  a'  dol  suas, — 
Tha  'n  saoghal  ^g  a  bhàthadh,  tha  'm  bàs  a'  toirt 
buaidh. 

Tha'm  bàs  ann  air  mhireadh,  a'  milleadh  's  a' 

sgath, 
A  sàthadh  gu  ^n  tioma  's  gach  cridhe  a  ghath ; 
Mar  iolair  an  fhàsaich,  le  àbhachd  gun  truas, 
Ag  òl  a  seachd  sàth  do  bhlà-fhuil  nan  uan. 

gu 


Tha  ^n  dìle  a'  sgaoileadh   gu  h-aognuidh  'i 

bras, 

An  dòchus  nach  faoin  e  gu  'm  feudar  dol  as  ! 
Tha  'n  òige  's  an  aois  ri  saothair  gun  stàth, 
A  glacaibh  an  aoig  ud  cha  saorar  gu  bràth. 

Nach  cruaidh  i,  a'  ghàir  ud,  tha  'n  dràst  a'  dol 

suas, 
A'  bhas-bhualadh  chràiteach  measg  gàrthaich  nau 

stuagh ; 
An  glaodh  is  an  iolach  tha  srachdadh  nan  nial, 
Gun  dòchus,  gun  fhiughair  ri  furtachd  o  Dkia. 

"  An  chiinn  thu  sinn  idir,  ani  fidir  ar  càs  ? 
'N  do  dhiùlt  thu  gu  tur  sinn,  'u  do  liubhair  gu  bàs  ? 
A  sruthaibh  do  cliorruich,  an  òl  sinu  gu  slor  ? 
Do  bhagradh,  mo  thruaighe  !  ged  bu  chruaidh  e, 
gu  'm  b'  f hìor. 

"  Gur  ceart  i,  ar  binne,  0  's  cinnteach  gu  leòir, — 
Air  Dia  rinn  sinn  dimeas — an  dimeas  bu  mhò ; 
D'a  thoil  cha  do  strìochd  sinu — mheas  f hìrinn  mar 

sgleò — 
B'  e  ar  dia  ar  toUinntiun — ar  u-iodhol  ro  mhòr. 

"  Tha  'm  f ìrean  a  chreid   thu  's   a'  chuideachd 

maraon, 
A'  ghhiais  ann  a  d'  eagal,  's  a  sheas  air  do  thaobh, 
An  tearmmm  na  h-àirce,  gun  sgàth  is  gun  f  hiamh, 
Roi'  dhoinionn  nan  àrd-bheann  is  àrdan  nan  sian." 

Tha  'n  dìle  a'  sgaoileadh,  a'  sgaoileadh  gu  bras, 
Thar  broilleach  gach  aonaich  is  faoin  bheanna  cas ; 
Thar  fireach  gach  monaidh,  is  shnnein  nam  beann, 
Tha  'm  bùrlam  a'  dortadh,  a'  dortadh  na  dheannc 

Tha  na  h-eòin  bheaga  bhòidheach,  bu  cheòlmhor 

's  a'  chodl, 
Gun  iomradh  air  òran  fo  dholtrum  is  oillt ; 
Tha  'n  spionnadh  'g  ara  fàgail,  cha  dàn  doibh  bhi 

buan, 
Tha  'n  nid  bheag  's  an  àlach  a'  snàmh  air  a'  chuan. 

Tha  'n  leomhan  a  b'  alluidh,  's  madadh  alluidh  nan 

càrn, 
Tha  sionuach  au  t-saobhaidh,  is  maoisleach  a  chà'ir, 

Tha  damh  a^  chinn  chabraich,  is  earbag  nan  tom, — 
An  comunn  a'  chèile,  dol  èug  feadh  nan  tonn. 

0  !  's  cianail  a'  ghàir  nd,  's  gach  àit  agus  taobh, 
'S  is  cruaidh  i  an  spàirn  gu  tàradh  o  'n  aog; 
Tha  gach  ainmhidJi  fo  èislein,  gach  creutair  fo 

ghruaim, — 
Tha  'n  t-uisge  ag  èiridh,  ag  èiridh  gu  luath. 

Tha  'u  treun  a  bha  gaisgeil,  tha  ^n  lag  a  blia  caoin, 
Tha  'n  t-òg  a  bha  sgairteil,  an  glacaibh  an  aoig ; 
Tha  'mhàthair  's  am  macan  a'  greasadli  gu  teann, 
A^  streapa  's  a'  dìreadh  gu  cìrein  nam  beann. 

B'i  iomairt  a'  chruadail  gun  bhuaidh  leatha  bh'ann, 
Tha  'n  t-uisge  a'bualadh  ri  cruachaibh  nam  beann ; 
Tha  'n  tuil  air  iomsgaoileadh  air  raon  agus  blàr, — 
Thar  àirde  gach  monaidh  tha  'tonna  toirt  bàrr. 

Tha'n  cath  air  dol  seachad,  an  cath  ud  bu  chruaidh, 
Is  shìolaidh  an  eubliach  bu  dèist'neach  car  uair  : 
An  tuil  bhuail  a  basan,  le  àiteas  is  foun, 
Ag  eubhach  buaidh  chaithream,  's  an  talamh  fo 
bonn. 

Faic  toradh  a'  pheacaidh,  's  a'  bhreitheanas  chruaidh ; 
Faic  caoimhneas  is   càirdeas  an   àrd-Righ  d'  a' 

shluagh ; 
An  ciontach  tha  bàite,  rinn  tàir  air  a'  chòir, 
Am  fìrean  tha  sàbhailt,  thug  gràdh  dhi  le  deòin. 

Is  faic  i  an  Airc'  air  bharra  nan  sùgh, 

Gun  chombaist,  gun  acair,  gun  acf  huinn,  gun  siùil, 

A'  gabhail  a  cùrsa  fo  stiùradh  mhic  Dhè, 

'S  i  torrach  le  dòchus  an  òg  chruinne  chè. 


A  cnniooH. 


